Կիրակի, 21 հոկտեմբեր 2018-ի յետմիջօրէի ժամը 2․30-ին, Հայաստանի Հանրապետութեան վարչապետի պաշտօնակատար Նիկոլ Փաշինեան եւ տիկինը՝ Աննա Յակոբեան, ընկերակցութեամբ բազմանդամ պատուիրակութեան մը, որուն մաս կը կազմէր արտաքին գործոց նախարարի պաշտօնակատար Զոհրապ Մնացականեան, այցելեցին Զմմառու վանք, ուր դիմաւորուեցան վանքի մեծաւոր եւ Զմմառու Միաբանութեան պատրիարքական փոխանորդ Գերապայծառ Գաբրիէլ թ․ ծ․ վ․ Մուրատեանի, Պէյրութի թեմի պատրիարքական փոխանորդ Արհի․ Գէորգ Եպիսկ․ Ասատուրեանի, Արհիապատիւ Գէորգ Արքեպիսկ․ Խազումեանի, Արհի․ Մանուէլ Եպիսկ․ Պաթագեանի, միաբան հայրերու, նորընծաներուն, ինչպէս նաեւ պետական երեսփոխան Ժան Թալուզեանի, Զմմառու քաղաքապետի, հայ կաթողիկէ կառոյցներու եւ հաստատութիւններու ներկայացուցիչներու կողմէ։